**Шаян кичә:**

Рыбно- Слободский район, детский сад « Березка», воспитатель первой категории Хамматова Лилия Мансуровна

Максат: Балаларда татар халкының җырлы- биюле уеннарына, татар халык авыз иҗатына мәхәббәт тәрбияләү.

*- Исәнмесез, саумысез?*

*Нигә кәҗә саумыйсыз?*

*Әтәчегез күкәй салган*

*Нигә чыгып алмыйсыз?*

* *Әй, Әпсәләм, Әпсәләм*

*Сәлам бирдем: - Әссәлам!*

*Синнән безгә тиештер бит.*

*Бергә: Вәгаләйкемәссәлам!*

Хөрмәтле балалар, кунаклар: Без бүген сезнең белән бирегә шаян кичәгә җыелдык.

Әйдәгез бергә- бергә шатланыйк, көлик, уйныйк, биик әле.

*Шуннан?*

*Тугыз ким уннан.*

*Шуннан?*

*Утырган да шуган.*

*Шуннан?*

*Кишер белән суган.*

*Шуннан?*

*Койрыгы туңган.*

Әйдәгез җырлап, биеп алыйк әле. “ Алларын да алырбыз” – дигән көйгә.

*Уйнасак та, җырласак та,*

*Гармун кулларыбызда.*

*Алсу гөлләр чәчәк атсын*

*Йөргән юлларыбызда.*

*Алын алырсыз микән,*

*Гөлен алырсыз микән*

*Урталарга чыгып сайлап*

*Кемне алырсыз икән?*

*Алларын да алырбыз,*

*Гөлләрен дә алырбыз*

*Күңлебезгә кем ошаса.*

*Шуны сайлап алырбыз.*

3- кыз: Ә мин сезгә хәзер бер кызык нәрсә сөйлим:

*Җиктем үрдәк, киттем үрләп.*

*Җиктем күркә, баганадан өркә,*

*Чанам кабык, төядем чыбык- чабык,*

*Барам чабып, киттем авып.*

*Тәртәсе салам, төшәм дә калам*

*Төшәм дә калам, ничек кайтып җитәргә?*

*Аптырадым бит тәмам.*

4- бала:

*Эх, бар иде безнең яшь чаклар*

*Кесә тулы борчаклар,*

*Саламнан тәртә каерып*

*Кырмыска җиккән чаклар*

Ишектә әби күренә.

(Әби, балитәкле аклы күлмәк, матур алъяпкыч , җәеп яулык япкан, аягында ак йон носки белән галош кигән)

Әби:

* *Исәнмесез балалар, бу “Каенкай” балалар бакчасымы соң?*
* *Әйе, әйе әбекәй.*
* *Сездә бүген берәр бәйрәм дип әйтимме соң? Кунаклар да килгән, матур итеп киенгәнсез дә.*
* *Әйе, әйе әбекәй, бик вакытлы килгәнсең, син дә бездә кунак булырсың, безнең белән күңел ачарсың, яшь вакытларыңны искә төшерерсең.*

Әби утыра, “Кәрия- Зәкәрия” җырлы- биюле уен уйнала.

1. *Әти 5тә, мин 15тә*

*Киттек заводка эшкә*

*Әти елый- мин тирбәтәм*

*Бүрек хәтле бишектә.*

1. *Аягымда кызыл яулык*

*Башларымда чабата*

*Җәйнең эссе көннәрендә*

*Аягым карга бата.*

Йозек салыш уены уйнала.

Әби:

* *Әй, балалар, сезнең белән утырып, минем дә яшҗ вакытларым исемә төште, кызыклы уенныр уйный идек, матур- матур җырлар җырлый идек, утырып туйгач, сикереп- сикереп бии идек, менә шуларны искә алгач, бер биисем килеп китте.*

Әби бии.

Күңелле, шаян шигырьлэр дәвам итә:

*Әнә килә автомобиль*

*Төягәннәр алкалар.*

*Су алырга төшкән идем,*

*Узышалар бакалар.*

*Иртән торып тышка чыксам,*

*Тараканнар кар көри.*

*Ә чебеннәр итек киеп*

*Көрәгән җирдә йөри.*

*Кырда былык, суда сарык*

*Сыер агач башында*

*Ак куяннар очып йөри*

*Мәчет манарасында.*

*Ике песи суга бара*

*Көянтә- чиләк асып.*

*Ике тычкан карап кала*

*Капка төбенә басып.*

*Ике тавык суга бара*

*Мамык шәлен ябынып.*

*Әтәч абзый карап кала*

*Папиросын кабызып.*

*Кәҗә шәрәкәй әле,*

*Кәҗә шәрәкәй әле.*

*Безнең арада йөрергә*

*Башың бәләкәй әле.*

*Әнә килә автомобиль*

*Тоягәннәр өтерге.*

*Куначага менгән идем,*

*Әтәч тибеп тошерде.*

*Иртә торып тышка чыксам,*

*Сыер буксовать итә*

*Кара сыер гармун уйный,*

*Кәҗә танцавать итә.*

*Ике сарык юлга чыккан*

*Кулларында чумадан*

*Иреннәрен буяганнар,*

*Ә битләрен юмаган.*

*Без авылдан чыгып киттек*

*Чабатага төялеп*

*Ике бака озатып калды*

*Әрекмәнгә сөялеп.*

*Син матур, син чибәр.*

*Сиңа карап туймыйлар.*

*Нигә сине зоопаркка*

*Маймыл итеп куймыйлар?*

*Әнә килә автомобиль*

*Төягәннәр мунчала.*

*Мунча ишеген ачкан идем,*

*Ике пәри кул чаба.*

Кичәне әниләр. Әбиләр дәвам итә:

а) “Гөлбану” уены уйнала.

б) ике өстәлдә ике әни “бәби төрү” ярышы үткәрелә.

в) Бишек җырлары җырлау буенча ярыш үткәрелә. (ике телдә дә)

г) “Талы- талы” – көенә түгәрәк уены уйнау.

Кичәне “ Матур булсын” җырын җырлап, балалар тәмамлыйлар.

Кичәдә балаларга кечкенә генә истәлекле бүләкләр тапшырылды.

Бу шаян кичә татар халкының җор телле, моңга- хискә бай халык икәнен тагын бер кат раслады.